b"\n_START_ARTICLE_\nMarta Torrado de Castro\n_START_SECTION_\nBiografia\n_START_PARAGRAPH_\nEstudi\xc3\xa0 al col\xc2\xb7legi Domus. Llicenciada en dret per la Universitat de Val\xc3\xa8ncia i militant del Partit Popular, Rita Barber\xc3\xa0 la introdu\xc3\xad en la pol\xc3\xadtica municipal el 1991, i despr\xc3\xa9s de les eleccions municipals espanyoles de 1995 fou nomenada regidora de joventut i patrimoni de l'ajuntament de Val\xc3\xa8ncia. Despr\xc3\xa9s de les eleccions municipals espanyoles de 1999 fou nomenada tinent d'alcalde i regidora de benestar social i progr\xc3\xa9s hum\xc3\xa0, c\xc3\xa0rrec que va mantenir fins a 2012. _NEWLINE_Fou escollida diputada per la prov\xc3\xadncia de Val\xc3\xa8ncia a les eleccions generals espanyoles de 2008. Ha estat secret\xc3\xa0ria segona de la Comissi\xc3\xb3 de Treball i Immigraci\xc3\xb3 del Congr\xc3\xa9s dels Diputats. Reelegida en les eleccions generals espanyoles de 2011, legislatura en la que fou vocal de la Diputaci\xc3\xb3 Permanent, portaveu substitut de la Junta de Portaveus i vocal de la Comissi\xc3\xb3 Mixta Control Parlamamentari de la Corporaci\xc3\xb3 RTVE i les seves Societats. A les eleccions generals de 2015 i 2016 fou triada senadora. Tamb\xc3\xa9 practica el triatl\xc3\xb3."